Studiu: Delfinii și balenele ajung să surzească din cauza poluării sonore din oceane.
Revista Science a publicat un studiu de 500 de pagini legat de poluarea sonoră din mări şi oceane. Sunetele provocate de vasele petroliere pot ucide mamifere precum balenele şi delfinii. Din cauza oamenilor au dispărut şi multe sunete naturale produse de animale.
Nu doar oameni pot avea probleme cu auzul din cauza zgomotelor, ci și mamiferele subacvatice. Iar asta li se întâmplă tot din cauza noastră."În ultimii 40 de ani, zgomotul făcut de oameni în oceane s-a dublat la fiecare deceniu. Și devine și mai puternic", afirmă un specialist în domeniu.Un studiu publicat de revista Science dezvăluie cum sunetele eliberate de vasele care transportă mărfuri sau platformele de petrol distrug îngrijorător mediul subacvatic.În cazurile grave provoacă surzirea balenelor, a delfinilor și a altor mamifere subacvatice.Cercetătorii spun că răul poate fi evitat, asta dacă vom apela la tehnologii mult mai silențioase."Zgomotul navelor tinde să aibă aceeași frecvență joasă precum cântecul balenelor. Și când acestea se suprapun, comunicarea dintre balene poate fi blocată. Poate masca și sursele de pericol ceea ce duce la coliziuni fatale între balene și nave", afirmă specialistul.Studiul mai relatează un fapt acela că oamenii nu doar că au încărcat mediul acvatic cu sunete nocive, dar au contribuit și la dispariția balenelor.Și asta din cauza vânătorilor din secolul trecut care au ucis milioane de exemplare.